open-index/open-wikipedia-markdown huggingface dataset:
Βιντεοπαιχνίδι πάλης

μικρογραφία|Τυπική διάταξη εικονικών χαρακτήρων βιντεοπαιχνιδιού πάλης
Το **βιντεοπαιχνίδι πάλης** είναι είδος βιντεοπαιχνιδιού στο οποίο ο παίκτης ελέγχει έναν εικονικό χαρακτήρα και εμπλέκεται σε μάχη με έναν αντίπαλο, που μπορεί να ελέγχεται είτε από υπολογιστή είτε από έναν άλλο παίκτη. 

## Χαρακτηριστικά
Οι μάχες συνήθως αποτελούνται από αρκετούς γύρους και λαμβάνουν μέρος σε μια αρένα, ενώ κάθε χαρακτήρας έχει διαφορετικές ικανότητες, αλλά όλα είναι σχετικά εφικτά για επιλογή. Οι παίκτες πρέπει να τελειοποιήσουν τεχνικές όπως άμυνα, αντεπίθεση, και συνδυασμούς επιθέσεων (combos). Τα παιχνίδια πάλης περιλαμβάνουν συνήθως μάχη με τα χέρια, αλλά μπορεί επίσης να συμπεριλαμβάνουν και όπλα εξ επαφής. Δύο χαρακτήρες πολεμούν ο ένας τον άλλο στην οθόνη ωστόσο, σε συγκεκριμένα παιχνίδια, με το πάτημα συγκεκριμένων κουμπιών μπαίνουν και άλλοι χαρακτήρες στην αρένα (tag), οι οποίοι είτε βοηθούν, είτε αντικαθιστούν τον εκάστοτε χαρακτήρα του παίκτη. Τα παιχνίδια πάλης συνήθως διαθέτουν ειδικές κινήσεις που ενεργοποιούνται με ταχείες ακολουθίες από προσεκτικά χρονομετρημένες πιέσεις κουμπιών και κινήσεις joystick. Η οπτική γωνία των παιχνιδιών πάλης εστιάζει κατά βάση στην πλαϊνή πλευρά των χαρακτήρων, με τον έναν να τοποθετείται στην αριστερή και τον άλλο στη δεξιά πλευρά της οθόνης, παρόλο που το είδος έχει εδραιωθεί και στα τρισδιάστατα και δισδιάστατα γραφικά. Από τις αρχές της δεκαετίας του 1990, τα περισσότερα παιχνίδια πάλης επιτρέπουν στον παίκτη να εκτελέσει ειδικές επιθέσεις με την εκτέλεση εισαγωγής συγκεκριμένων συνδυασμών. Το είδος των παιχνιδιών πάλης συγγενεύει, αλλά ωστόσο διακρίνεται από τα beat 'em ups, τα οποία περιλαμβάνουν μεγάλο αριθμό εχθρών εναντίον του παίκτη.

Αν και δεν είναι το πρώτο παιχνίδι μάχης που διέδωσε και τυποποίησε τις συμβάσεις του είδους, το *[[Street Fighter II]]* και παρόμοια παιχνίδια που κυκλοφόρησαν πριν από αυτό*,* έχουν ρητά ταξινομηθεί ως παιχνίδια πάλης.
## Παραπομπές


Κατηγορία:Είδη βιντεοπαιχνιδιών
Σχέδιο μόδας

μικρογραφία|280x280εσ|Μια πασαρέλα (ή ''διάδρομο της μόδας'') είναι το δημοφιλές μέρος για την προβολή σχέδιο μόδας, ειδικά σε επιδείξεις μόδας. Πασαρέλα στην Εβδομάδα Μόδας του Βερολίνου για Michalsky είναι StyleNite.
**Το σχέδιο μόδας** είναι η τέχνη της εφαρμογής του σχεδίου και της αισθητική ή της φυσική ομορφιάς σε ρούχα και αξεσουάρ. Το σχέδιο μόδας είναι επηρεασμένο από τις πολιτιστικές και κοινωνικές συμπεριφορές, και ποικίλλει με την πάροδο του χρόνο και τον τόπο. Σχεδιαστές μόδας εργάζονται σε μια σειρά από τρόπους κατά το σχεδιασμό ενδυμάτων και αξεσουάρ, όπως βραχιόλια και κολιέ.Εξαιτίας του χρόνου που απαιτείται για να φέρει  ενδύματα στην αγορά, οι σχεδιαστές πρέπει κατά καιρούς να προβλέψουν αλλαγές στις προτιμήσεις των καταναλωτών.

*
Trying to Burn the Sun

**Trying to Burn the Sun** είναι ο τίτλος του τρίτου δίσκου του ροκ συγκροτήματος Elf, ο οποίος κυκλοφόρησε τον Ιούνιο του 1975 μέσω της MGM Records.

Η ηχογράφηση του πραγματοποιήθηκε το πρώτο δίμηνο του 1975 με παραγωγό τον Ρότζερ Γκλόβερ, πρώην μπασίστα των Deep Purple. Αμέσως μετά το τέλος των ηχογραφήσεων, το συγκρότημα διαλύθηκε, για να ενταχθούν οι Ντίο, Λι Σουλ, Γκρούμπερ και Ντρίσκολ στους Rainbow του Ρίτσι Μπλάκμορ. Για τον λόγο αυτό, δεν περιόδευσαν για την προώθηση του, ενώ το άλμπουμ δεν εκδόθηκε στην Μεγάλη Βρετανία για να αποφευχθεί η σύγχυση με το πρώτο άλμπουμ των Rainbow.

## Τραγούδια
* *Όλα τα κομμάτια είναι συνθέσεις των Ντίο και Λι Σουλ.*

## Μέλη των Elf
Η σύνθεση του συγκροτήματος κατά την ηχογράφηση του "***Trying to Burn the Sun***" είχε την εξής μορφή:

* **[[Ρόνι Τζέιμς Ντίο]]** - *[[Φωνητική|φωνητικά]], [[μπάσο]]*
* **Στιβ Έντουαρντς** - *[[κιθάρα]]*
* **[[Μίκι Λι Σουλ]]** - *[[πλήκτρα]], [[κιθάρα]]*
* **Γκρεγκ Γκρούμπερ** - *[[μπάσο]]*
* **Γκάρι Ντρίσκολ** - *[[τύμπανα]]*
* **Μαρκ Νόσεφ** - *[[κρουστά]]*

## Παραπομπές


## Πηγές
* Trying to Burn the Sun - Elf | Songs, Reviews, Credits | AllMusic
* Elf LP Discography, December 1974-February 1975
* Tapio's Ronnie James Dio Pages: Elf Biography

Κατηγορία:Δισκογραφία των Elf
Κατηγορία:Άλμπουμ του 1975
Carolina County Ball

**Carolina County Ball** είναι ο τίτλος του δεύτερου δίσκου του ροκ συγκροτήματος Elf, ο οποίος κυκλοφόρησε τον Απρίλιο του 1974 μέσω της Purple Records και της MGM.

Το άλμπουμ ηχογραφήθηκε στο The Manor Studio στην Αγγλία στο πρώτο τρίμηνο του 1974, με παραγωγό και πάλι τον Ρότζερ Γκλόβερ. Η σύνθεση του σχήματος άλλαξε, αφού την θέση του κιθαρίστα Ντέιβιντ Φάινσταϊν πήρε ο Στιβ Έντουαρντς, ενώ το μπάσο ανέλαβε ο Γκρεγκ Γκρούμπερ, αφήνοντας στον Ρόνι Τζέιμς Ντίο το μικρόφωνο.

Μετά την κυκλοφορία του δίσκου, οι Elf περιόδευσαν στην Μεγάλη Βρετανία, ανοίγοντας τις εμφανίσεις των Deep Purple, ενώ οι Ντίο και Λι Σουλ συμμετείχαν στο άλμπουμ "*Butterfly Ball And The Grasshopper’s Feast*" του Γκλόβερ. Το καλοκαίρι της ίδιας χρονιάς, πραγματοποίησαν μία ακόμη περιοδεία με τους Deep Purple, αυτή την φορά στην Βόρεια Αμερική.

## Τραγούδια
* *Όλα τα κομμάτια είναι συνθέσεις των Ντίο και Λι Σουλ.*

## Μέλη των Elf
Η σύνθεση του συγκροτήματος κατά την ηχογράφηση του "***Carolina County Ball***" είχε την εξής μορφή:

* **[[Ρόνι Τζέιμς Ντίο]]** - *[[Φωνητική|φωνητικά]]*
* **Στιβ Έντουαρντς** - *[[κιθάρα]]*
* **[[Μίκι Λι Σουλ]]** - *[[πλήκτρα]]*
* **Γκρεγκ Γκρούμπερ** - *[[μπάσο]]*
* **Γκάρι Ντρίσκολ** - *[[τύμπανα]]*

;*Γκεστ συμμετοχές*
* **Έλεν Τσάπελ** - *[[Φωνητική|φωνητικά]]*
* **Λίζα Στράικ** - *[[Φωνητική|φωνητικά]]*
* **Μπάρι Σεντ Τζον** - *[[Φωνητική|φωνητικά]]*
* **The Manor Chorus** - *[[Φωνητική|φωνητικά]]*
* **[[Ρότζερ Γκλόβερ]]** - *ενορχήστρωση*
* **Μάρτιν Φορντ** - *[[έγχορδα]]*
* **Ρέι Σουίνφιλντ** - *[[κλαρινέτο]]*
* **Κρις Πάιν** - *[[τρομπόνι]]*
* **Χένρι Λόουθερ** - *[[τρομπέτα]]*

## Παραπομπές


## Πηγές
* Carolina County Ball - Ronnie James Dio,Elf | Songs, Reviews, Credits | AllMusic
* Elf LP Discography, early 1973-December 1974
* Tapio's Ronnie James Dio Pages: Elf Biography

Κατηγορία:Δισκογραφία των Elf
Κατηγορία:Άλμπουμ του 1974
Elf (άλμπουμ)

**Elf** είναι ο τίτλος του πρώτου δίσκου του ομώνυμου ροκ συγκροτήματος, ο οποίος κυκλοφόρησε τον Αύγουστο του 1972 μέσω της Epic και της Purple Records.

Την παραγωγή του άλμπουμ ανέλαβαν ο Ρότζερ Γκλόβερ και ο Ίαν Πέις των Deep Purple, οι οποίοι τους είχαν δει να κάνουν οντισιόν σε ένα κλαμπ για την Columbia Records τον Ιανουάριο του 1972. Η ηχογράφηση του πραγματοποιήθηκε στο Studio One της Ατλάντα τον Απρίλιο του ίδιου έτους και μετά την κυκλοφορία του, το συγκρότημα περιόδευσε δύο φορές στις Ηνωμένες Πολιτείες μαζί με τους Deep Purple.

## Τραγούδια
* *Όλα τα κομμάτια είναι συνθέσεις των Πανταβόνα, Ντρίκολ, Λι Σουλ και Φάινσταϊν.*

## Μέλη των Elf
Η σύνθεση του συγκροτήματος κατά την ηχογράφηση του "***Elf***" είχε την εξής μορφή:

* **[[Ρόνι Τζέιμς Ντίο|Ρόναλντ Πανταβόνα]]** - *[[Φωνητική|φωνητικά]], [[μπάσο]]*
* **Ντέιβιντ Φάινσταϊν** - *[[κιθάρα]]*
* **[[Μίκι Λι Σουλ]]** - *[[πιάνο]]*, *[[πλήκτρα]]*
* **Γκάρι Ντρίσκολ** - *[[τύμπανα]]*

## Παραπομπές


## Πηγές
* Elf - Elf | Songs, Reviews, Credits | AllMusic
* Elf LP Discography, mid/late 1970-early 1973
* Tapio's Ronnie James Dio Pages: Elf Biography

Κατηγορία:Δισκογραφία των Elf
Κατηγορία:Άλμπουμ του 1972
Νικόλαος Νομικός

Ο **Νικόλαος Νομικός** ήταν Έλληνας πολιτικός.

## Βιογραφικά στοιχεία

Εξελέγη για πρώτη φορά βουλευτής Θήρας στις εκλογές του 1875 και επανεξελέγη στις εκλογές του 1879, του 1881, του 1887, του 1892 και του 1895 (ως βουλευτής Κυκλάδων).

Ήταν παντρεμένος με την αδελφή του Σιγουρά Αλαφούζου.

## Παραπομπές


Κατηγορία:Βουλευτές Θήρας
Κατηγορία:Βουλευτές Κυκλάδων
Λιούμπισα Ραντοβάνοβιτς

Ο **Λιούμπισα Ραντοβάνοβιτς** (*[[κυριλλικό αλφάβητο]] : Љубиша Радовановић, [[λατινικό αλφάβητο]] : Ljubiša Radovanović*) ήταν Γιουγκοσλάβος αθλητής της αντισφαίρισης.

Στο Πρωτάθλημα αντισφαίρισης Ανατολικής Μεσογείου το 1939 ήταν δεύτερος στο διπλό μεικτό με συμπαίκτρια την Άλιτσε Φλόριαν, στο απλό αποκλείστηκε στα προημιτελικά από τον Γκότφριντ φον Κραμ. Αναφέρεται να αγωνίζεται μέχρι το 1953 και συμμετείχε σε πολλά τουρνουά όπως του Αλάσιο του Γουέμπλεϊ και το Γιουγκοσλαβικό πρωτάθλημα.

## Παραπομπές

Κατηγορία:Γιουγκοσλάβοι αθλητές της αντισφαίρισης
Μπόρο Γιοβάνοβιτς

Ο **Μπόρο Γιοβάνοβιτς** (*[[λατινικό αλφάβητο]] : Boro Jovanović*  21 Οκτωβρίου 1939,19 Δεκεμβρίου 2023 ) είναι πρώην Γιουγκοσλάβος αθλητής της αντισφαίρισης.

Ο Γιοβάνοβιτς ήταν επιλαχόντας στο τουρνουά του διπλού αντρών του Γουίμπλεντον το 1962 με συμπαίκτη τον Νίκολα Πίλιτς και στους προημιτελικός του ιδίου τουρνουά το 1968. Στο απλό έφτασε στον τελικό του Ιταλικού ανοιχτού πρωταθλήματος το 1963 και στους προημιτελικούς του γαλλικού ανοιχτού πρωταθλήματος το 1968. Το 1972 πήρε μέρος στην περιοδεία των τουρνουά του παγκοσμίου πρωταθλήματος. Ήταν νούμερο 8 στον κόσμο για το 1963 από τον Lance Tingay της The Daily Telegraph. 

Με την Γιουγκοσλαβική εθνική ομάδα συμμετείχε σε 15 κύπελλα Ντέιβις, στο διπλό αντρών με συμπαίκτη τον Νίκολα Πίλιτς είναι το καλύτερο δίδυμο στην ιστορία της ομάδας στην διοργάνωση.

Στους Μεσογειακούς του 1963 στην Νάπολη ήταν πρώτοςστο διπλό αντρών και τρίτος στο διπλό μεικτό. Στην Πανεπιστημιάδα του 1961 στην Σόφια ήταν πρώτος στο απλό και στο διπλό.

Απεβίωσε στις 19 Δεκεμβρίου 2023 σε ηλικία 84 ετών . 

## Παραπομπές


Κατηγορία:Γιουγκοσλάβοι αθλητές της αντισφαίρισης
Κατηγορία:Κροάτες αθλητές της αντισφαίρισης
Έλα Κόβατς

Η **Έλα Κόβατς** (*[[λατινικό αλφάβητο]]: Hella Kovac*) (Αυστροουγγαρία 3 Μαίου 1909 - Κάνες 1999) ήταν Γιουγκοσλάβα αθλήτρια της αντισφαίρισης. 

Η Κόβατς είναι στην εξάδα των καλύτερων παικτριών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως την διάλυση της. Ενώ μεγαλύτερη επιτυχία στην καριέρα της ήταν η συμμετοχή στον τελικό του διπλού γυναικών το 1939 στο γαλλικό πρωτάθλημα με την Άλιτσε Φλόριαν. 

Στο Πρωτάθλημα αντισφαίρισης Ανατολικής Μεσογείου ήταν πρώτη στο απλό το 1938 και το 1939, και πρώτη το διπλό γυναικών το 1939 με συμπαίκτρια την Κλάρα Σόμογκι.

## Παραπομπές

Κατηγορία:Γιουγκοσλάβες αθλήτριες της αντισφαίρισης
Άλιτσε Φλόριαν

Η **Άλιτσε Φλόριαν** (*[[λατινικό αλφάβητο]]: Alice Florian*) (Αυστροουγγαρία 1921 - Κλίβελαντ 13 Μαΐου 2016) ήταν Γιουγκοσλάβα αθλήτρια της αντισφαίρισης. Είναι στις έξι καλύτερες παίκτριες σε όλη την ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως την διάλυση της.

Η κόρη του Μπέλα και της Αντωνίας Φλόριαν, το 1945 παντρεύτηκε τον Ντένις βον Ταρνό. Η μεγαλύτερη επιτυχία της καριέρας της ήταν η συμμετοχή στον τελικό του διπλού γυναικών το 1939 στο γαλλικό πρωτάθλημα με την Έλα Κόβατς. Στο Πρωτάθλημα αντισφαίρισης Ανατολικής Μεσογείου ήταν δεύτερη το 1939 στο διπλό μεικτό με συμπαίκτη τον Λιούμπισα Ραντοβάνοβιτς. Επίσης ήταν πρώτη στα τουρνουά στο Βελιγράδι το 1934, στο Βάρζεμπεργκ το 1949 και στη Στουτγάρδη το 1950.

## Παραπομπές


Κατηγορία:Γιουγκοσλάβες αθλήτριες της αντισφαίρισης
Πραξαγόρας ο Αθηναίος

Ο **Πραξαγόρας** ήταν Έλληνας εθνικός ιστορικός του 4ου μ.Χ. αιώνα.

Καταγόταν από την Αθήνα και, σύμφωνα με τον Πατριάρχη Φώτιο, έγραψε τρία έργα, που όλα έχουν χαθεί: *Περί των Αθήνησι [[Βασιλείς της Αρχαίας Αθήνας|βασιλευσάντων]]*, ιστορία Αλεξάνδρου των Μακεδόνων, και μια πανηγυρική βιογραφία του Κωνσταντίνου Α΄ (περίληψη της οποίας διέσωσε ο Φώτιος στη Μυριόβιβλο). Ο Φώτιος αναφέρει πως έγραψε το έργο για τους Αθηναίους βασιλείς στην ηλικία των 19 ετών, τη βιογραφία του Κωνσταντίνου σε ηλικία 22 ετών, και την ιστορία του Αλεξάδρου σε ηλικία 31 ετών.

## Παραπομπές


## Πηγές
* Dindorf's 1870 Minor Greek Historians Η περίληψη της βιογραφίας του Κωνσταντίνου αρχίζει στη σελίδα 438.
* Photii Bibliotheca, ex recensione Immanuelis Bekkeri Η περίληψη της βιογραφίας του Κωνσταντίνου αρχίζει στη σελίδα 20.

## Βιβλιογραφία
* Andrea Basile: *Propaganda costantiniana e cultura ellenica in Prassagora di Atene*, πτ. εργασία Università Cattolica del Sacro Cuore, Μιλάνο 1990/91.
* Pawel Janiszewski: *The Missing Link. Greek Pagan Historiography in the Second Half of the Third Century and in the Fourth Century AD.*, Βαρσοβία 2006.

Κατηγορία:Αρχαίοι Έλληνες ιστορικοί
Γιουγκοσλαβικό πραξικόπημα

Στης **27 Μαρτίου** του 1941 φιλελεύθεροι κεντροδεξιοί υπό τον φόβο για κάποιας εμπλοκής στον Β΄ Παγκόσμιο Πόλεμο διοργάνωσαν πραξικόπημα το οποίο είχε ως κύριο στόχο την ανατροπή της ακροδεξιάς ναζιστικής κυβέρνησης.

## Πριν το πραξικόπημα
Οι Γερμανοί ανησυχούσαν ήδη εδώ και πάρα πολύ καιρό για την κατάσταση στα Βαλκάνια. Γι αυτό, εκτός από τη συμμαχία με τη Βουλγαρία και τη Ρουμανία, είχαν ως στόχο να συνάψουν σύμφωνο μη επιθέσεως και με τη Γιουγκοσλαβία. Παρόλα αυτά, το πραξικόπημα της 27ης Μαρτίου 1941 στη χώρα αυτή δημιούργησε καινούργια δεδομένα στην περιοχή. Μια ομάδα κατώτερων στρατιωτικών υπό την καθοδήγηση του πτέραρχου Bora Mirkovic κατέλαβε τα στρατηγικά σημεία του Βελιγραδίου και φυλάκισε όσα μέλη της προηγούμενης Κυβέρνησης κατοικούσαν στην πόλη. Δεν είναι αυτοσκοπός η εμμονή της συγκεκριμένης έρευνας στις επιχειρησιακές λεπτομέρειες. Αυτές θα αναλυθούν όταν, όπου και όποτε χρειάζεται για να γίνει κατανοητό το ευρύτερο ιστορικό και πολιτικό πλαίσιο, κάτω από το οποίο ξετυλίγεται το νήμα των γεγονότων.

### Πίσω από όλα η [[Βρετανική Αυτοκρατορία|Βρετανία]]
Αντιδράσεις στο εσωτερικό και στο εξωτερικό δημιουργούσαν την εντύπωση ότι πίσω από το πραξικόπημα βρίσκονταν οι Βρετανοί. Οι Σέρβοι το δέχτηκαν ενθουσιωδώς, διότι εξυπηρετούσε τις θέσεις τους. Έγιναν αντιγερμανικές εκδηλώσεις ακόμη και συλλήψεις γερμανόφιλων δημοσιογράφων, πράγμα που οδήγησε τη Γερμανική Πρεσβεία σε διαμαρτυρίες. Ο Simovic υποσχέθηκε να μην τις ανεχθεί περαιτέρω. Γενικά, ήταν προσεκτικός και ήθελε με κάθε τρόπο να αποφύγει την αντιπαράθεση με τους Γερμανούς αλλά δεν το κατάφερε. Αυτοί θεώρησαν το πραξικόπημα σαν ήττα τους. Όταν έφτασε η είδηση για το πραξικόπημα στην Αθήνα, σύμφωνα με τον Αμερικανό πρέσβη Mac Veagh, οι Έλληνες και οι Βρετανοί ήταν πολύ χαρούμενοι. Στο Λονδίνο, ο Churchill εκφώνησε έναν ενθουσιώδη λόγο όπου ανέφερε ότι το γιουγκοσλαβικό έθνος ξαναβρήκε τον αυτοπροσδιορισμό του.

## Συνομιλίες του [[Χίτλερ]] με τη [[Βουλγαρία]]
Κατά τη διάρκεια των συνομιλιών του Χίτλερ με τους συμμάχους του, οι οποίες έλαβαν χώρα εκείνη τη μέρα, τα της εισβολής ετίθεντο ολοένα και περισσότερο έντονα. Στη συνάντηση με τον Ούγγρο απεσταλμένο Döme Sztöjay, την πρώτη από όλες επεσήμανε ότι οι εξελίξεις στη Γιουγκοσλαβία καθιστούν την υπόθεση "Βαλκάνια" ευκολότερη για τον Άξονα. Του πρότεινε να συμμετάσχει η Ουγγαρία στις επιχειρήσεις, με εδαφικά ανταλλάγματα, όπως και η Βουλγαρία, που θα κέρδιζε τη Μακεδονία. Υπό την προυπόθεση ότι αυτό θα το ήξερε μόνο ένας στενός κύκλος, μπορούσε ο Βούλγαρος απεσταλμένος Draganoff να το ανακοινώσει στη Σόφια. Η Κροατία θα αποκτούσε αυτονομία. Και ο Βούλγαρος απεσταλμένος εξέφρασε την ικανοποίηση του.

## Πηγές


Κατηγορία:Ιστορία της Γιουγκοσλαβίας κατά τον Β΄ Παγκόσμιο Πόλεμο
Κατηγορία:Πραξικοπήματα
Κατηγορία:Δυνάμεις του Άξονα
Ιωάννης Καντακουζηνός (γιος Ματθαίου)

Ο **Ιωάννης Καντακουζηνός** (π. 1342 - μετά το 1380) ήταν γιος του Ματθαίου δεσπότη του Μωρέως και συναυτοκράτορα. Κατείχε τον τίτλο του *δεσπότη*.
## Βιογραφία
Ήταν ο πρωτότοκος γιος του Ματθαίου, γιου του Ιωάννη ΣΤ΄ Αυτοκράτορα των Ρωμαίων και της Ειρήνης Παλαιολογίνας, κόρης του Δημητρίου κυβερνήτη της Θεσσαλονίκης.

Το 1357 ο πατέρας του παραιτήθηκε από συναυτοκράτορας και ο Ιωάννης Ε΄ Παλαιολόγος απένειμε στον Ιωάννη τον τίτλο του *δεσπότη*. Ο Ιωάννης το 1361 μετέβη στον Μωρέα και π. το 1380 μνημονεύεται ως δωρητής μίας εικόνας της Θεοτόκου, που τώρα βρίσκεται στο ναό του Αγ. Σαμουήλ στη Βενετία.
## Πηγές
* 
* 

## Αναφορές

Κατηγορία:Οικογένεια Καντακουζηνών
Κατηγορία:Βυζαντινοί του 14ου αιώνα
Ουγγρικές προεδρικές εκλογές (2017)

Έμμεσες **προεδρικές εκλογές** διεξήχθησαν στην Ουγγαρία  στις 13 Μαρτίου 2017. Ο Γιάνος Άντερ εξελέγη αρχηγός του κράτους της Ουγγαρίας για μια δεύτερη θητεία.

## Πλαίσιο
Μετά το ξέσπασμα της διαμάχης αναφορικά με τη διδακτορική διατριβή του που εκπονήθηκε το 1992 (κατηγορήθηκε για λογοκλοπή), ο πρόεδρος Παλ Σμιτ ανακοίνωσε την παραίτησή του στην Εθνική Συνέλευση στις 2 Απριλίου 2012. Νέος πρόεδρος εξελέγη ο Γιάνος Άντερ στις 2 Μαΐου, για θητεία πέντε ετών με ψήφους 262-40, και ανέλαβε καθήκοντα στις 10 Μαΐου 2012.

## Εκλογικό σύστημα
Σύμφωνα με το ισχύον Σύνταγμα της Ουγγαρίας που εγκρίθηκε από την κυβέρνηση συνασπισμού των Fidesz–KDNP το 2011, ο Πρόεδρος πρέπει να εκλέγεται σε μυστική ψηφοφορία, όχι νωρίτερα από εξήντα, αλλά όχι αργότερα από τριάντα ημέρες πριν από τη λήξη της θητείας του προηγούμενου κατόχου του αξιώματος, ή σε περίπτωση που η εντολή του ή εντολή της τερματίστηκε πρόωρα, εντός τριάντα ημερών από τη λήξη. Το σύνταγμα εξουσιοδοτεί τον πρόεδρο της Εθνικής Συνέλευσης να ορίσει την ημερομηνία για τις εκλογές.

Ο υποψήφιος πρόεδρος χρειάζεται την έγγραφη έγκριση της υποψηφιότητας από τουλάχιστον το ένα πέμπτο των μελών του Κοινοβουλίου (περίπου 40 βουλευτές), οι οποίοι δεν μπορούν να ορίσουν περισσότερους από έναν υποψήφιο. Στον πρώτο γύρο των εκλογών, απαιτείται η πλειοψηφία των 2/3 από όλους τους εν ενεργεία βουλευτές, ώστε να εκλεγεί ο πρόεδρος. Αν αυτή η προϋπόθεση δεν πληρούται, πραγματοποιείται ένας δεύτερος γύρος μεταξύ των δύο υποψηφίων που έλαβαν το μεγαλύτερο και το δεύτερο υψηλότερο αριθμό ψήφων στον πρώτο γύρο. Από το 1990, δεν υπάρχουν περισσότεροι από δύο υποψήφιοι σε κάθε προεδρική εκλογή. Στη συνέχεια, η απλή πλειοψηφία των μελών του κοινοβουλίου που ψήφισαν είναι αρκετή.

## Αποτέλεσμα

## Αναφορές

2017
Ουγγαρ
Ρενάτα Σασάκ

Η **Ρενάτα Σασάκ** (*[[λατινικό αλφάβητο]]: Renata Šašak*) γεννημένη στο Ζάγκρεμπ της Γιουγκοσλαβίας στις 14 Ιουνίου 1964, είναι πρώην Γιουγκοσλάβα αθλήτρια της αντισφαίρισης. Σήμερα πολιτοποιημένη Κροάτισα αγωνίζεται σε τουρνουά βετεράνων με τα χρώματα της Κροατίας και είναι μέλος της Ολυμπιακής επιτροπής της χώρας.

Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως τη διάλυση της. Συμμετείχε με τη Γιουγκοσλαβία στους Ολυμπιακούς αγώνες του 1984 στο Λος Άντζελες όπου η αντισφαίριση ήταν άθλημα επίδειξης. Εκεί στο απλό γυναικών αποκλείστηκε από τη Λίλιαν Κελαϊδής στον δεύτερο γύρο με 6-1, 6-3.

Πρωταθλήτρια Γιουγκοσλαβίας στις γυναίκες έξι φορές το 1979, 1980, 1981, 1982, 1983 και 1984. Το 1977 ήταν πρωταθλήτρια Γιουγκοσλαβίας στην κατηγορία 12+ το 1979 στην κατηγορία από 12-14 ετών, το επόμενο έτος ήταν δεύτερη στο απλό γυναικών.

Έχει συμμετάσχει σε πολλά ανά τον κόσμο τουρνουά, όπως το Γουίμπλεντον, το Αυστραλιανό όπεν, το αμερικάνικο όπεν, το Γερμανικό όπεν κτλ. Το 1980 στο διεθνές γαλλικό πρωτάθλημα στην κατηγορία των νεανίδων έφτασε στα ημιτελικά.

Με την εθνική Γιουγκοσλαβίας αγωνίστηκε στο Φεντ Καπ το 1979, 1980, 1981, 1983, 1984 και το 1987. Επίσης τη Γιουγκοσλαβία εκπροσώπησε στο ευρωπαϊκό πρωτάθλημα του 1981 όπου ήταν τρίτη στο απλό και πρώτη στο διπλό μεικτό, και στους Μεσογειακούς το 1979 που ήταν πρώτη στο διπλό και το 1983 όπου ήταν πρώτη στο απλό.

## Παραπομπές

Κατηγορία:Γιουγκοσλάβες αθλήτριες της αντισφαίρισης
Κατηγορία:Κροάτισες αθλήτριες της αντισφαίρισης
Γεώργιος Δικώνυμος

Ο **Γεώργιος Δικώνυμος** (1877 – 1939), γνωστός με το προσωνύμιο **Μακρής** (σωστή ορθογραφία *Μακρύς*, λόγω αναστήματος), ήταν Κρητικός Μακεδονομάχος. Υπήρξε ένας από τους πρωτοπόρους του Μακεδονικού αγώνα.

## Βιογραφία
Ο Γεώργιος Δικώνυμος γεννήθηκε το 1877 στον Καλλικράτη Σφακίων του Νομού Χανίων. Ήταν ανηψιός του επίσης Μακεδονομάχου μπάρμπα-Ανδρέα Δικώνυμου.

Το 1903 στρατολογήθηκε από τους Παύλο Μελά και Γεώργιο Τσόντο στο πρώτο αντάρτικο σώμα προερχόμενο από την ελεύθερη Ελλάδα που συγκροτήθηκε με σκοπό την ενθάρρυνση και τόνωση των Μακεδόνων για ένοπλη αντίσταση εναντίον της βουλγαρικής προπαγάνδας και της δράσης των Βούλγαρων κομιτατζήδων. Το σώμα αυτό, αποτελούμενο από συνολικά 10 άνδρες, πέρασε την ελληνοτουρκική μεθόριο και εισήλθε στη Δυτική Μακεδονία στις 13 Ιουνίου. Εκτός από το Δικώνυμο, μέλη του ήταν οι Κρήτες Ευθύμιος Καούδης, Γεώργιος Πέρος, Λαμπρινός Βρανάς, Γεώργιος Σεϊμένης, Γεώργιος Ζουρίδης, Γεώργιος Στρατινάκης, Ευστράτιος Μπονάτος, Μανούσος Καντουνάτος και Νικόλαος Δουκάκης.
Στη Μακεδονία τους υποδέχθηκε ο Μητροπολίτης Καστοριάς Γερμανός Καραβαγγέλης, ο οποίος για μεγάλο χρονικό διάστημα ζητούσε από την Ελλάδα να στείλει στην περιοχή ένοπλα σώματα ώστε να μην πέσει η Μακεδονία στα χέρια των Βούλγαρων. Μετά από ένα μήνα παραμονής, το σώμα αυτό επέστρεψε στην Αθήνα, αφήνοντας πίσω του τον Γεώργιο Σεϊμένη, ο οποίος έχασε τη ζωή του σε συμπλοκή με τους Βούλγαρους.

Ο Δικώνυμος επέστρεψε στη Μακεδονία αρχικά ως υπαρχηγός του Γ. Τσόντου και στη συνέχεια ως αρχηγός σώματος περίπου 120 ανδρών. Πήρε μέρος σε πολλές μάχες, συνεχίζοντας τη δράση του μέχρι το 1908. Αργότερα πολέμησε στους Βαλκανικούς Πολέμους. Πέθανε το 1939 στην Αθήνα.

## Παραπομπές


Κατηγορία:Μακεδονομάχοι
Τόρκοι

Οι **Τόρκοι** (αγγλικά: Torkil) ήταν τουρκική φυλή του Μεσαίωνα, πιθανόν κιπτσακικής ή ογουζικής καταγωγής. Οι Τόρκοι ήταν μία από τις φυλές που σχημάτισαν τη συνομοσπονδία φυλών *Καρακαλπάκ* ("Μαυροκούκουλοι", "Karakalpak" - τουρκική λέξη), μια χαλαρή ένωση ημινομαδικών φυλών που υπηρέτησαν και πολέμησαν ως συνοριακές φρουρές για διάφορους πρίγκιπες των Ρώσων του Κιέβου. Το 1177, ένας στρατός Κουμάνων, με τη βοήθεια του στρατού του Μεγάλου Πριγκιπάτου του Ριαζάν, λεηλάτησε έξι πόλεις των Τόρκων και των Μπερεντέι (τουρκική φυλή, επίσης μέλος της συνομοσπονδίας φυλών Καρακαλπάκ). 

Στην Ουκρανία, πολλά ονόματα τοπωνυμίων ανάγονται στους Τόρκους, όπως Τορτσέσκ, Τόρτσιν, οι ποταμοί Τορέτς και Τορτς, ο δρόμος Τόρσκι κατά μήκος του ποταμού Τετίλχα, τα χωριά Τορέτς, Τορκί, Τορέτσκε.

Κατηγορία:Τουρκικά φύλα
Κωνσταντίνος Δ΄ της Αρμενίας

Ο **Γκυ** μετέπειτα **Κωνσταντίνος Δ΄ ** κατά τις Βυζαντινές πηγές **Συργής ντε Λουζινιάν ή Λεζιάνο** ή και **Συρμής Ντενελουζίαν**. (απεβ. 17 Απριλίου 1344) από τον Οίκο του Πουατιέ-Λουζινιάν, ήταν ηγεμόνας της Μικράς Αρμενίας (Κιλικίας) το διάστημα 1342-1344. Ως Κωνσταντίνος Β΄ ήταν βασιλιάς της Αρμενίας, ενώ οι δύο πρώτοι με το όνομα αυτό ήταν πρίγκιπες της Αρμενίας. 

## Βιογραφία
### Η ζωή του στην Κύπρο και το Βυζάντιο
Ήταν γιος του "ρήγα" της Κύπρου Αμαλρίκ κυρίου της Τύρου και της Ισαβέλλας των Χετουμιδών, κόρης του Λέοντα Γ΄ της Αρμενίας. Η Ισαβέλλα ήταν αδελφή της Ρίτας, συζύγου του Μανουήλ Θ΄ Παλαιολόγου. Μικρότερα αδέλφια του ήταν ο Ιωάννης κοντόσταυλος και αντιβασιλιάς της Αρμενίας και η Αγνή (Μαρία), σύζυγος του Λέοντα Ε΄ της Αρμενίας. Εξάδελφός του ήταν ο μετέπειτα Αυτοκράτορας Ανδρόνικος Γ΄.

Αναφέρεται στις βυζαντινές πηγές ως ανιψιός του Αυτοκράτορα Ανδρόνικου Β΄, από την Κύπρο. Ο Συρμής έκανε στρατιωτική σταδιοδρομία στο Βυζάντιο και πήρε μέρος στον εμφύλιο πόλεμο μεταξύ Ανδρόνικου Β΄ και Ανδρόνικου Γ΄ υποστηρίζοντας τον Ανδρόνικο Γ΄. 

Ο Συργής εγκαταστάθηκε στην Θεσσαλονίκη μετά από πρόσκληση της θείας του και Αυτοκράτειρας. Το 1328 διορίστηκε στρατηγός της Εσπερίας (Δύσεως), αργότερα μετατέθηκε στη θέση του *άρχοντος* των Σερρών. Έπειτα εγκατέλειψε το Βυζάντιο και εγκαταστάθηκε στη Μικρά Αρμενία

### Στον Θρόνο της Μικράς Αρμενίας
Στη Μικρά Αρμενία ο Λέων Δ΄/Ε΄ ήταν δυτικόφιλος και στην προσπάθειά του να έλθει βοήθεια από τη Δύση προωθούσε ένωση της Αρμενικής Εκκλησίας με την Καθολική, πράγμα που δυσαρέστησε τους βαρόνους του. Το 1337 ο Κελαούν των Μαμελούκων της Αιγύπτου εισέβαλλε στη Μ. Αρμενία και ο βασιλιάς υπέγραψε μία ταπεινωτική συμφωνία. Το 1341 οι βαρόνοι δολοφόνησαν τον Λέοντα Δ΄/Ε΄ και πρότειναν το στέμμα στον Ιωάννη. Η μητέρα του και τα δύο μεγαλύτερα αδέλφια του, Ούγος και Ερρίκος, είχαν δολοφονηθεί από τον αντιβασιλιά της Μ. Αρμενίας για να μη διεκδικήσουν το στέμμα. Ο Ιωάννης το παραχώρησε στον μεγαλύτερο Γκυ, που για τον ίδιο λόγο ήταν απρόθυμος, τελικά όμως το αποδέχθηκε με το όνομα Κωνσταντίνος Β΄.

Το 1344 σκοτώθηκε σε μία εξέγερση και τον διαδέχθηκε ο γιος του εξαδέλφου του Βαλδουίνου, ο Κωνσταντίνος Γ΄ της Αρμενίας.

## Οικογένεια
Νυμφεύτηκε πρώτα π. το 1318 στην Κωνσταντινούπολη την Καντακουζηνή, εξαδέλφη του Ιωάννη ΣΤ΄· δεν απέκτησε τέκνα.

Το 1330-32 νυμφεύτηκε για δεύτερη φορά, με τη Θεοδώρα Συργιάνναινα, κόρη του στρατηγού Συργιάννη και της Ευγενίας Παλαιολογίνας (κόρης του Μιχαήλ Η΄) και είχε τέκνο:
* Ισαβέλλα/Ζαμπία (Μαρία) π. μετά το 1333 - 1382-87, κυρία της Αραδίππου (πλησίον της Λάρνακας). Παντρεύτηκε τον Μανουήλ Καντακουζηνό δεσπότη του Μωρέως, γιο του Ιωάννη ΣΤ΄ Αυτοκράτορα των Ρωμαίων.

## Πρόγονοι

## Παραπομπές


## Πηγές
* 
* 

Κατηγορία:Οίκος του Πουατιέ
Κατηγορία:Βασιλείς της Αρμενίας
Κατηγορία:Βυζαντινοί του 14ου αιώνα
Κατηγορία:Βυζαντινοί διοικητές Θεμάτων
Κατηγορία:Βυζαντινοί στρατηγοί
Κατηγορία:Πρόσωπα του Βασιλείου της Κύπρου
Ιωάννης των Πουατιέ-Λουζινιάν

Ο **Ιωάννης** (απεβ. 7 Αυγούστου 1343) από τον Οίκο των Πουατιέ-Λουζινιάν ήταν κοντόσταυλος και έπειτα αντιβασιλιάς της Μικράς Αρμενίας (Κιλικίας).

## Βιογραφία
Ήταν γιος του Αμαλρίκ κυρίου της Τύρου και της Ισαβέλλας των Χετουμιδών, κόρης του Λέοντα Β΄ της Αρμενίας. Αδέλφια του ήταν ο Γκυ και η Αγνή (Μαρία), σύζυγος του Λέοντα Γ΄ της Αρμενίας.

Στις 7 Αυγούστου 1343 δολοφονήθηκε στην Κιλικία.

## Οικογένεια
Πριν το 1340 νυμφεύτηκε την Σολντάνε των Βαγρατιδών, κόρη του Γεωργίου Ε΄ της Γεωργίας και είχε τέκνο:
* Λέων ΣΤ΄ 1342-1393, τελευταίος βασιλιάς της Μ. Αρμενίας, αφού οι Μαμελούκοι κατέλαβαν το βασίλειό του το 1375.

## Πρόγονοι

Κατηγορία:Οίκος του Πουατιέ
Βουρτάσοι

Οι **Βουρτάσοι** ή **Μπουρτάς** (αγγλικά: Burtas, ρωσικά: Буртасы, προφορά: Burtasy) ήταν μια συνομοσπονδία φυλών απροσδιόριστης ακόμα εθνογλωσσικής προέλευσης που κατοικούσε στη στέπα βόρεια της Κασπίας Θάλασσας (σημερινές περιφέρειες Ουλιάνοφσκ, Σαράτοφ, και Πένζα της Ρωσίας) στα μεσαιωνικά χρόνια. Οι Βουρτάσοι ήταν υποτελείς στους Χαζάρους. 

Η εθνική ταυτότητα των Βουρτάσων αποτελεί αντικείμενο διαμάχης, με θεωρίες που κάνουν λόγο για ουραλικής προέλευσης συνομοσπονδία φυλών (που πιθανόν αργότερα αφομοιώθηκε και υιοθέτησε κάποια τουρκική διάλεκτο), και γι' αυτό το λόγο προγόνων των σημερινών Μοχσά, ή ιρανικής προέλευσης, πιθανών προγόνων των σημερινών Μισάρ, ή ταταρικής προέλευσης από τον ποταμό Βόλγα, ή τσουβασικής (τουρκική φυλή) προέλευσης.

Πρόσφατα, κάποια λόγιοι προτείνουν και την αλανική προέλευση των Βουρτάσων ή και κάποιας άλλης ιρανικής εθνογλωσσικής ομάδας. Η αλανική (σαρματική) καταγωγή πιθανολογείται από το όνομα Μπουρτάς (Burt-as)/κυψέλη, μελίσσι - asses, (Burt σημαίνει κυψέλη, μελίσσι στα τουρκικά, και Asses είναι το όνομα με το οποίο αυτοπροσδιορίζονται οι Αλανοί, το οποίο συναντάμε και στους Οσσέτιους (Ossetians, Osse-tians, τους Αλανούς του Καυκάσου) και τους Γιάσσους (Jasses, J-asses, Jasz, τους Αλανούς της Ουγγαρίας).
Κατηγορία:Πολιτισμός της Ρωσίας
Άλμπρεχτ Πενκ

Ο **Άλμπρεχτ Πενκ** (*Albrecht Penck*, 25 Σεπτεμβρίου 1858 &ndash; 7 Μαρτίου 1945) ήταν Γερμανός γεωγράφος και γεωλόγος. Γιος του ήταν ο γεωλόγος Βάλτερ Πενκ.

## Βιογραφικά στοιχεία
Ο Πενκ γεννήθηκε στο Ρέουντνιτς (Reudnitz), κοντά στη Λειψία, και έγινε καθηγητής στο Πανεπιστήμιο της Βιέννης το 1885. Παρέμεινε εκεί ως το 1906 και μετά δίδαξε στο Πανεπιστήμιο Χούμπολτ του Βερολίνου, μέχρι το 1927. Εκεί ήταν επίσης διευθυντής του «Ινστιτούτου και Μουσείου Ωκεανογραφίας». Αφοσιώθηκε σε έρευνες γεωμορφολογίας και κλιματολογίας, καλλιεργώντας τη διεθνή φήμη της «σχολής φυσικής γεωγραφίας της Βιέννης».

Μαζί με τον Έντουαρντ Μπρύκνερ, ο Πενκ συνέγραψε το *Die Alpen im Eiszeitalter*, ένα έργο στο οποίο οι δύο επιστήμονες ταυτοποίησαν τις 4 εποχές παγετώνων του ευρωπαϊκού Πλειστοκαίνου (Gunz, Mindel, Riss και Würm), ονομάζοντάς τις από τις κοιλάδες των ποταμών που φέρουν τις πρώτες ενδείξεις της κάθε εποχής.

Το 1886 ο Πενκ πήρε ως σύζυγό του την αδελφή τού επιτυχημένου Βαυαρού μυθιστοριογράφου Λούντβιχ Γκανγκόφερ. Ο Πενκ απεβίωσε στην Πράγα, σε ηλικία 86 ετών. Στη μνήμη  του ο ζωγράφος και γλύπτης Ραλφ Βίνκλερ υιοθέτησε το καλλιτεχνικό ψευδώνυμο Α.Ρ. Πενκ το 1966.

Ο Άλμπρεχτ Πενκ εκλέχθηκε μέλος της Σουηδικής Βασιλικής Ακαδημίας Επιστημών το 1905, ενώ τιμήθηκε με το Χρυσό Μετάλλιο της βρετανικής Βασιλικής Γεωγραφικής Εταιρείας το 1914.

### Ονομάσθηκαν προς τιμή του
* Ο παγετώνας Πένκμπρην (Penckbreen) στη Γη Βέντελ Γιάρλσμπεργκ της Σπιτσβέργης.
* Το Μετάλλιο «Άλμπρεχτ Πενκ» (Albrecht-Penck-Medaille), που απονέμεται από το 1858 από την * Deutsche Quartärvereinigung* για επιτεύγματα στην επιστήμη της Τεταρτογενούς περιόδου.

## Εργογραφία
* *Morphologie der Erdoberfläche*, 2 τόμοι, 1894 
* Με τον Eduard Bruckner: *Die Alpen im Eiszeitalter*, 3 τόμοι, 1909
* *Die Gipfelflur der Alpen* (1919)
* Με τον γεωγράφο Eduard Richter (επιμ.): *Atlas der Österreichischen Alpenseen* («Άτλας των αυστριακών αλπικών λιμνών»), 1895.
* *Διεθνής Χάρτης του Κόσμου*

## Βιβλιογραφία
* Schultz, H.-D.: *«Ein wachsendes Volk braucht Raum». Albrecht Penck als politischer Geograph.* Στο: Nitz, B.; Schultz, H.-D.; Schulz, M. (Hrsg.): *1810 – 2010: 200 Jahre Geographie in Berlin* (= Berliner Geographische Arbeiten, Vol. 115). Βερολίνο 2010, σσ.&nbsp;91–135 [2. verb. u. erw. Aufl. 2011, σσ.&nbsp;99–153]
* Henniges, N.: *«Sehen lernen»: Die Exkursionen des Wiener Geographischen Instituts und die Formierung der Praxiskultur der geographischen (Feld-) Beobachtung in der Ära Albrecht Penck (1885-1906)*, στο *Mitteilungen der Österreichischen Geographischen Gesellschaft*, τόμ. 156, Βιέννη 2014, σσ.&nbsp;141–170.
* Henniges, N.: *"Naturgesetze der Kultur*“: Die Wiener Geographen und die Ursprünge der „Volks- und Kulturbodentheorie“. στο *ACME: An International E-Journal for Critical Geographies*, τόμ. 14, H. 4, 2015, σσ.&nbsp;1309–1351. .

## Παραπομπές


## Πηγές

* 
* 

Κατηγορία:Γερμανοί γεωγράφοι
Κατηγορία:Γερμανοί γεωλόγοι
Κατηγορία:Κλιματολόγοι
Κατηγορία:Μέλη της Βασιλικής Σουηδικής Ακαδημίας Επιστημών
Φράνιο Κουκούλιεβιτς

Ο **Φράνιο Κουκούλιεβιτς** (*[[κυριλλικό αλφάβητο]] : Фрањо Кукуљевић, [[λατινικό αλφάβητο]] : Franjo Kukuljević*) (Ζάγκρεμπ Αυστροουγγαρίας, 7 Οκτωβρίου 1909 – Γιοχάνεσμπουργκ, 8 Νοεμβρίου 2002), ήταν πρώην Γιουγκοσλάβος αθλητής της αντισφαίρισης. Αγωνίστηκε για τη γιουγκοσλαβική ομάδα στο Κύπελλο Ντέιβις από το 1930 έως το 1939. Ήταν 13 φορές πρωταθλητής Γιουγκοσλαβίας, μία στο απλό, έξι στο διπλό και έξι στο μικτό διπλό, συνήθως με συμπαίκτη την Βλάστα Κόστιτσα. Ήταν επίσης πρωταθλητής Ολλανδίας, Ινδίας και Δανίας.

Κέρδισε τον πρώτο του τίτλο στο πρωτάθλημα Γιουγκοσλαβίας το 1929 και αμέσως καλέστηκε στην εθνική για το κύπελλο Ντέιβις του 1930. Το 1930 επιλέχθηκε για να εκπροσωπήσει τη Γιουγκοσλαβία στους εναρκτήριους Βαλκανικούς Αγώνες της Αθήνας, με τους Φράνιο Σέφερ και Βλάστα Κόστιτσα.

Το 1931 το Ζάγκρεμπ αγωνίστηκε για το κύπελλο Ντέιβις εναντίον της Ιαπωνίας, ενώ αγωνίστηκε ξανά κατά τη διάρκεια των Βαλκανικών Αγώνων. Το 1932 δημιουργήθηκε αντιπαλότητα μεταξύ του Κουκούλιεβιτς και του ανερχόμενου ταλέντου Φράνιο Πούντσετς. Συναντήθηκαν σε δύο αξιοσημείωτους τελικούς, πρώτα στο διεθνές πρωτάθλημα της Γιουγκοσλαβίας και στη συνέχεια στο εθνικό πρωτάθλημα. Και στις δύο συναντήσεις ο Κουκούλιεβιτς νίκησε. 

Την περίοδο 1933-1934 είχε μία παρακμή στην καριέρα του καθώς αφήνοντας ελεύθερο το πεδίο στον Πούντσετς να νικήσει στο απλό του εθνικού πρωταθλήματος. Αφού ταξίδεψε στην Αίγυπτο τραυματίστηκε κι έχασε την υπόλοιπη αγωνιστική χρονιά. Το 1935 κέρδισε το πρωτάθλημα στο διπλό με συμπαίκτη τον Σέφερ. Στο μικτό διπλό ήταν πρώτος στο Ολλανδικό πρωτάθλημα. Στο Πρωτάθλημα αντισφαίρισης Ανατολικής Μεσογείου το 1936 ήταν δεύτερος στο διπλό με συμπαίκτη τον Γιώργο Νικολαΐδη.

Το 1937 στο πρωτάθλημα του Γουίμπλεντον συναντήθηκε με τον Μαντανσινχγί (Madansinhji), τον Μαχαραγιά του Κούτς, με τον οποίο έπαιξε συμπαίκτης στο διπλό, κι από εκεί έγιναν φίλοι δια βίου. Στη συνέχεια διεκδίκησε τον τίτλο στο απλό του Ολλανδικού πρωταθλήματος, ταξίδεψε στο Ντίσελντορφ κερδίζοντας τον τίτλο στο εκεί τουρνουά. Έγινε και Δανός πρωταθλητής στην Κοπεγχάγη αφού αντιμετώπισε τον συμπατριώτη του Γιόσιπ Παλάντα στον τελικό. Στα διπλά κέρδισε το πρωτάθλημα της Νότιας Σουηδίας. Στη συνέχεια ταξίδεψε ξανά στην Ινδία και στο Νεπάλ και στη συνέχεια ταξίδεψε στις Φιλιππίνες και την Ιαπωνία για να συμμετάσχει σε διεθνή τουρνουά.

Το 1938 έφτασε στον τελικό της Ευρωπαϊκής ζώνης του κυπέλλου Ντέιβις με τον Πούντσετς και και τον Παλάντα όπου έχασαν μόνο από τη Γερμανία στο Βερολίνο. Το 1939 έφτασε στα προημιτελικά του Γουίμπλεντον, ενώ μαζί με την Σιμόν Ματιέ ήταν επιλαχόντες στο γαλλικό Όπεν στο μεικτό διπλό του 1939.

Το 1943 εξακολουθούσε να εργάζεται στο ανεξάρτητο κράτος της Κροατίας. Έπαιξε στο Gödöllő όπου έχασε στο διπλό με συμπαίκτη τον Γιόσιπ Σάριτς. Το 1948 πρόσθεσε το πρωτάθλημα της Βόρειας Αγγλίας στα βραβεία του.

Ο Κουκούλιεβιτς είχε έναν αδελφό που ονομαζόταν Τόμισλαβ. Μετά τον Β΄ παγκόσμιο πόλεμο μετανάστευσαν στη Νότιο Αφρική όπου εργάστηκε ως έμπορος και παντρεύτηκε την Λιούμπα. Πέθανε το 2002 στο Γιοχάνεσμπουργκ της Νότιας Αφρικής.

## Παραπομπές


## Πηγές
*
*
*
*
*
* 
*

Κατηγορία:Γιουγκοσλάβοι αθλητές της αντισφαίρισης
Μουάνγκ Φιάνγκ

Το **Μουάνγκ Φιάνγκ** είναι κωμοπόλη στην επαρχία Σαϊνγιαμπούλι, στο Λάος. Βρίσκεται κατά μήκος του κεντρικού δρόμου (στην Διαδρομή 4, νοτιοδυτικά του Σαϊνγιαμπούλι). Η γύρω περιοχή αποτελείται κυρίως από ορυζώνες.

## Παραπομπές


Κατηγορία:Λάος γεωγραφία-επέκταση
Κατηγορία:Πόλεις και χωριά του Λάος
Ζοάν Μπεν

Ο **Ζοάν Μπεν ι Κλα** (Joan Veny i Clar, Κάνπος, Μαγιόρκα, 1932) είναι γλωσσολόγος και φιλόλογος από τη Μαγιόρκα, ένας από τους σημαντικότερους σύγχρονους διαλεκτολόγους της καταλανικής γλώσσας.

## Βιογραφία και έργο
Έλαβε το διδακτορικό του δίπλωμα στη ρομανική φιλολογία από το Πανεπιστήμιο της Βαρκελώνης το 1956 όπου υπήρξε μαθητής του Αντόνι Μαρία Μπαδία ι Μαργαρίτ υπό την επίβλεψη του οποίου έφερε εις πέρας την διδακτορική του διατριβή σχετικά με το λεξικό στις διαλέκτους των καταλανικών. Έκτοκτε εργάστηκε κυρίως γύρω από ζητήματα ετυμολογίας και διαλεκτολογίας, όντας διευθυντής του *Γλωσσολογικού Άτλαντα της Καταλανόφωνης Επικράτειας* και συνεργάτης του *Ρομανικού Γλωσσολογικού Άτλαντα*. Έχει ανακηρυχθεί επίτιμος διδάκτορας στα πανεπιστήμιο της Βαλένθια και των Βαλεαρίδων, είναι μέλος του Ινστιτούτου Καταλανικών Μελετών ενώ έχει λάβει τον Σταυρό του Αγίου Γεωργίου από τη Ζενεραλιτάτ της Καταλονίας.

Το βιβλίο του *Els parlars catalans* ('Τα καταλανικά ιδιώματα'), που εκδόθηκε για πρώτη φορά το 1978, αποτέλεσε το πρώτο εγχειρίδιο καταλανικής διαλεκτολογίας στο οποίο βασίστηκε σε μεγάλο βαθμό η σύγχρονη μελέτη των διαλέκτων της γλώσσας.

## Παραπομπές


Κατηγορία:Ισπανοί γλωσσολόγοι
Κατηγορία:Ισπανοί φιλόλογοι
Κατηγορία:Καταλανική γλώσσα
Μπαντζγκάρντ

Η γη Μπατζγκάρντ ή χώρα Μπασκούρντ, που σημαίνει Ιστορικό Μπασκορτοστάν ή Ιστορική Μπασκιρία (μπασκίρ: *Башҡортостан*), είναι μια ιστορική και γεωγραφική περιοχή στον Βόλγα και στα Ουράλια, που κατοικείται από τους Μπασκίρ. Επί του παρόντος, η περιοχή περιλαμβάνει τη Δημοκρατία του Μπασκορτοστάν, την περιφέρεια Αρινμπούρκ και την περιφέρεια Τσελιάμπινσκ, το ανατολικό μέρος της Δημοκρατίας του Ταταρστάν, το νοτιοανατολικό τμήμα της Ουντμουρτίας, το νότιο τμήμα του Κράι Περμ, το νοτιοδυτικό τμήμα της Περιφέρειας Σβερντλόφσκ, το δυτικό τμήμα της Περιφέρειας Κουργκάν, το βορειοανατολικό τμήμα της Περιφέρειας Σαμάρα, και το ανατολικό μέρος της Περιφέρειας Σαράτοφ. Επίσης, υπάρχουν ιστορικές, γλωσσολογικές, λαογραφικές και άλλες μελέτες που αναφέρονται στο Ιστορικό Μπασκορτοστάν, το οποίο κατοικήθηκε από διάφορες φυλές των Μπασκίρ με το πέρασμα του χρόνου.

Επίσης, τα συνώνυμα και οι παλαιότερες εκδόσεις του ονόματος είναι τα εξής: *Μπασγκούρντ, Μπασγκίρντ, Μπάσγκιρντ, Μπασκαρντίγια, Μπασγκήρντ, Φιγιάφι Μπασκύρτ/Μπάρρενς Μπασκύρτ, Χώρα των Μπασκίρ, Χώρα των Μπαστάρκ, Μπασκύρντ, Μπασντζάρντ, Μπασκιρία, Πασκατίρ, Μπασίρντι *και άλλα. Επίσης, η αναφερόμενη περιοχή με το όνομα Μπασγκούρντ εμφανίζεται σε έργο του Ρασίντ αλ-Ντιν, που έδρασε τον 15ο αιώνα.

Το πιο διαδεδομένο Σλαβικό όνομα, το Μπασκιρία, χρησιμοποιείται σε επίσημα έργα, ιστορικά έργα, λογοτεχνικά έργα και άλλα. 

Η έννοια του  σχετίζεται με την έννοια της Μεγάλης Ουγγαρίας (Major Hungaria, Magna Hungaria). Είναι η υποθετική πατρίδα των αρχαίων Ούγγρων - Μαγυάρων, και αναφέρεται από τον Φραγκισκανό μοναχό Τζιοβάννι ντα Πλάνο Καρπίνι στην αναφορά του ταξιδιού του.
δεξιά|μικρογραφία|250x250εσ|Ο Τζούλιαν και ο Τζέραρντ. Έργο του Κάρολι Αντάλ στην πρωτεύουσα της Ουγγαρίας, τη Βουδαπέστη.Μερικές από τις φυλές του Ιστορικού Μπασκορτοστάν είναι η Ταμπίν, η Κατάι, η Κοζέι, η Κανγκλί, η Γιουρμάτι, η Γιουρμί, η Μπαϋλάρ, η Ελάν και άλλες.

Με το πέρασμα του χρόνου, η περιοχή έχει περιέλθει υπό τον έλεγχο διαφόρων κρατών, συμπεριλαμβανομένης της Χρυσής Ορδής και της βραχύβιας Αυτόνομης Δημοκρατίας του Μπασκορτοστάν.

## Παραπομπές


Κατηγορία:Ούγγροι
Κατηγορία:Ιστορία της Ρωσίας
Κατηγορία:Ιστορία του Μπασκορτοστάν
Ζωογραφία

thumb|right|300px|Edwin Landseer: ''Low life'', 1829
Η ζωογραφία είναι είδος παραστατικής ζωγραφικής. 

Τον 16ο αιώνα η ζωογραφία αναπτύχθηκε και έγινε τμήμα της νεκρής ζωγρφικής. Σημαντικότερος εκπρόσωπος του είδους ήταν ο *λαγός* του Ντύρερ.

Κατηγορία:Ζωγραφική
Παπαδάκη

Το ελληνικό επώνυμο **Παπαδάκη** μπορεί να αναφέρεται σε κάποιο από τα παρακάτω πρόσωπα:

* Αλκυόνη Παπαδάκη, συγγραφέας
* Ελένη Παπαδάκη (1903-1944), ηθοποιός του θεάτρου
* Κάλλια Παπαδάκη (γενν. 1978), λογοτέχνιδα και σεναριογράφος
* Νάνα Παπαδάκη, ηθοποιός και ποιήτρια
* Στέλλα Παπαδάκη-Όκλαντ (1937-2002), καθηγήτρια Βυζαντινής αρχαιολογίας
* Χριστίνα Παπαδάκη (γενν. 1973), πρωταθλήτρια της αντισφαίρισης

## Δείτε επίσης
* Παπαδάκης
* Ορθούλα Παπαδάκου
Τσικαλαριά Κισσάμου Χανίων

Τα **Τσικαλαριά** είναι οικισμός της κοινότητας Κουκουναράς του δήμου Κισσάμου στην περιφερειακή ενότητα Χανίων της Κρήτης.**** Βρίσκονται σε υψόμετρο 250 μέτρων από την επιφάνεια της θάλασσας, 8 χιλιόμετρα νοτιοανατολικά της πόλης της Κισσάμου. Σύμφωνα με την απογραφή του 2011 οι κάτοικοι του χωριού ανέρχονταν στα 17 άτομα.

## Σημείωση
Στην ίδια Περιφερειακή Ενότητα αλλά τον Δήμο Χανίων υπάρχει ο συνώνυμος οικισμός Τσικαλαριά Κυδωνίας ενώ στην Περιφερειακή Ενότητα Λασιθίου η Τσικκαλαριά Λασιθίου.

## Παραπομπές


Κατηγορία:Χωριά της περιφερειακής ενότητας Χανίων
Μάγκνους Γ΄ της Σουηδίας

Ο **Μάγκνους Γ΄ της Σουηδίας** ή **Μάγκνους Λαντουλός** (*Magnus Ladulås*, 1240 - 18 Δεκεμβρίου 1290) βασιλιάς της Σουηδίας (1275-1290) από τον Οίκο του Μπγιέλμπο, ήταν ο πρώτος βασιλιάς της Σουηδίας με το όνομα Μάγκνους, ο οποίος δεν θεωρείται σφετεριστής. Το προσωνύμιο *Λαντουλός* οφείλεται στη διάταξη (1279-1280) που ελευθέρωνε την γεωργία από το δικαίωμα να παρέχει τροφή σε ταξιδιώτες, επισκόπους και ευγενείς, ενώ άλλη θεωρία το μεταφράζει ως παραφθορά του "Λαδίσλαος", λόγω της σλαβικής καταγωγής του.

## Σφάλματα σχετικά με την αρίθμηση
Σχετικά με τον Μάγκνους Λαντουλός η απαρίθμηση του ως Μάγκνους Α΄ θεωρείται από όλους τους σύγχρονους ιστορικούς εσφαλμένη. Προήλθε από παραποίηση της σουηδικής ιστορίας από τους βασιλείς Ερρίκο ΙΔ΄ και Κάρολο Θ΄, αφού οι δυο βασιλείς επηρεάστηκαν από την προπαγάνδα που δημιουργήθηκε την εποχή του πατέρα τους Γουσταύου Βάσα.
Με την ημερομηνία της γέννησής του να μην έχει επιβεβαιωθεί, ο Μάγκνους Γ΄ ήταν ο δεύτερος γιος του Μπίργιερ Γιαρλ και της πρώτης συζύγου του Ίνγκεμποργκ Έρικσντοττερ της Σουηδίας, κόρης του Ερρίκος Ι΄ της Σουηδίας και της Ρίκισσα της Δανίας. Η μητέρα του ήταν αδελφή του Ερρίκου ΙΑ΄ του Χωλού, τελευταίου βασιλιά από τον *Οίκο του Έρικ*, ενώ ο μεγαλύτερος αδελφός του Βάλντεμαρ της Σουηδίας διαδέχθηκε τον εκ μητρός θείο του Ερρίκο ΙΑ΄ (1250).

## Βασιλιάς της Σουηδίας μετά την ανατροπή του μεγαλύτερου αδελφού του Βάλντεμαρ
Το 1275 ο δούκας Μάγκνους ξεκίνησε επανάσταση εναντίον του μεγαλύτερου αδελφού του με την βοήθεια των Δανών και κατάφερε να τον εκθρονίσει και να τον διαδεχθεί στον θρόνο. Παντρεύτηκε σε δεύτερο γάμο την Χέλβιγκ του Χόλσταϊν (1276), κόρη του Γεράρδου Α΄, κόμη του Χόλσταϊν-Ίτσεχοε, η οποία μέσω της μητέρας της Ελισάβετ του Μεκλεμβούργου ήταν απόγονος της Χριστίνας, κόρης του Σβέρκερ Β΄ της Σουηδίας. Ο Πάπας επικύρωσε τον γάμο ακυρώνοντας τον πρώτο γάμο του Μάγκνους, ενώ η Χέλβιγκ χρημάτισε αντιβασίλισσα της Σουηδίας τις περιόδους 1290-1302 και 1320-1327.
Ο Βάλντεμαρ με τη βοήθεια των Δανών ανέκτησε περιοχές στη Γαιταλάνδη, το νοτιότερο τμήμα του βασιλείου (1277), αλλά την επόμενη χρονιά ο Μάγκνους τις ανακατέλαβε και επενδύθηκε τον διευρυμένο τίτλο του «βασιλιά των Σουηδών και των Γαιτών».
Ο νεότερος αδελφός του Μάγκνους Βενέδικτος αρχιεπίσκοπος του Λινσέπινγκ τοποθετήθηκε στη θέση του πρωθυπουργού της Σουηδίας και του παραχωρήθηκε ο τίτλος του *δούκα της Φινλανδίας* (1284), ενώ πριν τον θάνατο του ο Μάγκνους Γ΄ διόρισε κηδεμόνα του 10χρονου γιου του Μπίργιερ τον στρατηγό Τόργκιλς Κνούτσσον.

## Οικογένεια
Με την πρώτη -άγνωστη- σύζυγό του απέκτησε:
* Ερρίκος Μάγκνουσον 1275-1277

Με τη δεύτερη σύζυγό του Χέλβιγκ των Σάουμπουργκ, κόρη του Γεράρδου Α΄ κόμη του Χόλσταϊν-Ιτσεχόε, απέκτησε:
* Ίνγκεμποργκ 1277-1319, παντρεύτηκε τον Ερρίκο ΣΤ΄ της Δανίας
* Μπίργιερ 1280-1321, βασιλιάς της Σουηδίας
* Ερρίκος 1282-1318, δούκας του Σέντερμανλαντ
* Βάλντεμαρ μετά το 1282-1318, δούκας της Φινλανδίας
* Ρίκισσα 1285-1348, ηγουμένη στη μονή της Αγ. Κλάρας στη Στοκχόλμη

## Παραπομπές


## Πηγές
*John E. Morby, "The Sobriquets of Medieval European Princes", Canadian Journal of History

Κατηγορία:Βασιλείς της Σουηδίας
Κατηγορία:Οίκος του Μπγιέλμπο
Βάλντεμαρ της Σουηδίας

Ο **Βάλντεμαρ της Σουηδίας** ή **Βάλντεμαρ Μπίργιερσον** (σουηδικά: Magnus Birgersson/Magnus Ladulås, 1239 - 26 Δεκεμβρίου 1302), βασιλιάς της Σουηδίας (1250 - 1275) από τον βασιλικό Οίκο του Μπγιέλμπο, ήταν ο μεγαλύτερος γιος του Μπίργιερ Γιαρλ και της πρώτης συζύγου του Ίνγκεμποργκ Έρικσντοττερ της Σουηδίας κόρης του Ερρίκος Ι΄ της Σουηδίας και της Ριτσέζας της Δανίας, αδελφής του Έρικ του Χωλού τελευταίου βασιλιά απο τον Οίκο του Έρικ. Διαδέχθηκε στον θρόνο της Σουηδίας τον από μητέρα θείο του Ερρίκος ΙΑ΄ της Σουηδίας ο οποίος πέθανε άτεκνος αλλά μέχρι τον θάνατο του Μπίργιερ Γιαρλ(1266) η βασιλεία του ήταν διακοσμητική αφού ο πατέρας του ήταν ο πραγματικός κυβερνήτης της Σουηδίας,  μετά τον θάνατο του πατέρα του ο δεύτερος αδελφός του Μάγκνους Μπίργιερσον, δούκας του Σάντερμανλαντ εξεγέρθηκε εναντίον του επειδή ήθελε το στέμμα για τον εαυτό του.

## Ανατροπή του Βάλντεμαρ απο τον αδελφό του Μάγκνους

Το 1260 ο Βάλντεμαρ παντρεύτηκε τη Σοφία κόρη του Ερρίκος Δ΄ της Δανίας και της Γιούττας της Σαξονίας αλλά είχε κρυφή σχέση με την κουνιάδα του Γιούττα την οποία προσκάλεσε στη Σουηδία και έγινε η ερωμένη του (1272),  με τη Γιούττα έκανε και παιδί (1273), την επόμενη χρονιά η Γιούττα αποσύρθηκε σε μοναστήρι και ο Βάλντεμαρ ταξίδευσε στη Ρώμη για να ζητήσει συγχώρεση από τον πάπα Γρηγόριο Ι΄.  Ο Βάλντεμαρ εκθρονίστηκε από τον Μάγκνους μετά τη μάχη της Χόβα (14 Ιουνίου 1275), ο Μάγκνους ο οποίος είχε την υποστήριξη του μικρότερου αδελφού του Έρικ Μπίργιερσον δούκα του Σμάλαντ και του Έρικ Ε΄ της Δανίας που του παρείχε Δανούς στρατιώτες ορκίστηκε βασιλιάς της Σουηδίας ως Μάγκνους Γ. Το 1277 χώρισε με τη σύζυγο του Σοφία η οποία επέστρεψε στη Δανία την ίδια χρονιά κατάφερε να ανακτήσει τις επαρχίες του Γκόταλαντ στη νότια Σουηδία αλλά την επόμενη χρονιά (1279) ο Μάγκνους την ανακατέλαβε, το 1278 αιχμαλωτίστηκε από τον Μάγκνους και φυλακίστηκε στο κάστρο του Νίκοπινγκ όπου έζησε μέχρι το τέλος της ζωής του με μεγάλη άνεση και ερωμένες. 

## Οικογένεια
Νυμφεύτηκε το 1260 τη Σοφία των Έστριντσεν, κόρη του Ερρίκος Δ΄ της Δανίας και παιδιά του ήταν:
* Ίνγκεμποργκ 1263-1292, παντρεύτηκε τον Γκέρχαρντ Β΄ των Σάουενμπουργκ κόμη του Χόλσταϊν-Πλεν.
* Έρικ Βάντελμαρσον 1272-1330.
* Μαρίνα απεβ. μετά το 1285, παντρεύτηκε τον Ροδόλφο Β΄ κόμη του Ντήπχολτς.
* Ριτσέζα 1265-70 - πριν το 1292, παντρεύτηκε τον Πσέμισλ Β΄ των Πιαστ, βασιλιά της Πολωνίας & υψηλό δούκα της Πολωνίας.
* Αικατερίνη απεβ. 1283.
* Μαργαρίτα, μοναχή.

## Παραπομπές



## Πηγές
*Ingvar Andersson, Histoire de la Suede… des origines a nos jours, Editions Horvath, Roanne, 1973
*(en) Philip Line Kingship and state formation in Sweden, 1130-1290 Library of Congres 2007 
*Lucien Musset, Les Peuples scandinaves au Moyen Age, Paris, Presses universitaires de France, 1951, 342 p. 
*Ragnar Svanstrom et Carl Fredrik Palmstierna (trad. Lucien Maury), Histoire de la Suede, Paris, Stock, 1944, 384 p. 
*Corinne Peneau, Erikskronika, Paris, Publications de la Sorbonne, 2005, 258 p. 

Κατηγορία:Βασιλείς της Σουηδίας
Κατηγορία:Οίκος του Μπγιέλμπο
Γιάννης Βασίλης

Ο **Γιάννης Βασίλης Γιαϊλαλί** (γεννημένος ως **Ιμπραήμ Γιαϊλαλί**) (Μπάφρα, 1974) είναι Τούρκος ακτιβιστής ελληνικής καταγωγής. Γεννήθηκε το 1974 στην Μπάφρα της Σαμψούντας.

Τον Απρίλιο του 1994 παρουσιάστηκε στον τουρκικό στρατό και κατατάχτηκε στις τουρκικές ειδικές δυνάμεις όπου εκπαιδεύτηκε ως ελεύθερος σκοπευτής. Έπεσε αιχμάλωτος στα χέρια των Κούρδων το Σεπτέμβρη του 1994 για δυο χρόνια και τρεις μήνες, και κατά τη διάρκεια της αιχμαλωσίας του άρχισε να αναπτύσσει φιλειρηνικά ιδεώδη και να αποστρέφεται τον πόλεμο. Σημαντική για την εξέλιξή του υπήρξε η ανακάλυψη της ελληνικής του ταυτότητας και της ποντιακής του καταγωγής. Ενημερώθηκε για αυτή από δημοσιογράφους οι οποίοι είχαν έρθει σε επαφή με την οικογένειά του, τότε άλλαξε το όνομα του από Ιμπραήμ σε Γιάννης. Όταν άρχισε να κάνει διαδηλώσεις εναντίον του πολέμου, βασανίστηκε, καταδικάστηκε και έμεινε πάνω από τρεις μήνες έγκλειστος σε στρατιωτικές φυλακές. Η τουρκική κυβέρνηση συνέχισε την καταδίωξή του και μετά το πέρας της στρατιωτικής του θητείας. Μετά το τουρκικό συνταγματικό δημοψήφισμα του 2017 φυλακίστηκε για μια ακόμα φορά και παραμένει έγκλειστος σε τουρκικές στρατιωτικές φυλακές.

## Παραπομπές


Κατηγορία:Τούρκοι ακτιβιστές
Κατηγορία:Ποντιακός Ελληνισμός
Λοχαγός Άμπε

Ο **Λοχαγός Χ. Άμπε** ήταν Ιάπωνας αεροπόρος ο οποίος πέτυχε να πραγματοποιήσει αεροπορική σύνδεση μεταξύ Τόκιο και Παρισιού κατά τη διάρκεια επιδρομής, η οποία διεξήχθη από δύο αεροπλάνα.

## Βιογραφία

Ο Λοχαγός Άμπε, ο οποίος πολέμησε στο πλευρό των Συμμαχικών στρατευμάτων στη διάρκεια του Α΄ Παγκοσμίου Πολέμου, ξεκίνησε αεροπορική περιπλάνηση (ή « επιδρομή » σύμφωνα με την ορολογία της εποχής) η οποία τον οδήγησε από το Τόκιο στο Παρίσι.

Η συγκεκριμένη επιδρομή περιελάμβανε δύο πληρώματα, εκ των οποίων το ένα αποτελείτο από τον Λοχαγό Άμπε, συνοδεία του Σινοχάρα, ενώ το δεύτερο αεροπλάνο ελεγχόταν από τον Καβάσι, τον οποίο και συνόδευε ο μηχανικός Κατασίρι. Κάθε πλήρωμα είχε υπό τον έλεγχό του αεροπλάνο τύπου Breguet 19 A-2, το οποίο και διέθετε κινητήρα τύπου Lorraine, του οποίου η φήμη είχε καταξιωθεί σε επίπεδο αεροπορικών ταξιδιών στη διάρκεια της μακράς εκείνης περιόδου. Χρηματοδοτούμενο από την ιαπωνική ενημερωτική εφημερίδα Asahi, αποτέλεσε, τότε, πρωτόγνωρο φαινόμενο για την Ιαπωνία.

Τα δύο πληρώματα αποχώρησαν από το Τόκιο στις 25 Ιουλίου 1925. Έφθασαν στη Μόσχα στις 23 Αυγούστου 1925, έχοντας προηγουμένως διασχίσει τη Σιβηρία. Έπειτα από στάση για διάστημα 3 εβδομάδων στη Μόσχα, όπου και πραγματοποιήθηκαν έλεγχοι και επισκευές στα δύο αεροπλάνα, τα τελευταία εγκατέλειψαν τη σοβιετική πρωτεύουσα στις 15 Σεπτεμβρίου, φτάνοντας στο Παρίσι, μέσω της Γερμανίας, στις 28 Σεπτεμβρίου 1925. Συνολικά, διήνυσαν 14.130 χλμ. σε χρονικό διάστημα 65 ημερών.

Μετά το επίτευγμά τους, ένας εκ νέου γενικός έλεγχος και επισκευή των αεροπλάνων τους πραγματοποιήθηκε, προτού οι Ιάπωνες μεταβούν αεροπορικώς στο Λονδίνο στις 12 Οκτωβρίου 1925, στις Βρυξέλλες στις 19 Οκτωβρίου και στη Ρώμη στις 24 Οκτωβρίου 1925.

Το επίτευγμά τους αποτέλεσε το πρώτο ταξίδι από την Ιαπωνία προς την Ευρώπη μέσω της οδού του Βορρά.

## Παραπομπές

Κατηγορία:Ιάπωνες αεροπόροι
Κατηγορία:Πρωτοπόροι της αεροπορίας
Κατηγορία:Ιστορία της ιαπωνικής αεροπορίας
Μπαν Μπο Σάνε

Το **Μπαν Μπο Σάνε** είναι χωριό στην Επαρχία Σαϊνγιαμπούλι στοΛάος. Βρίσκεται σε κοντινή απόσταση από τα σύνορα με την Ταϊλάνδη. Η κορυφή Φου Σόι Ντάο βρίσκεται βορειοδυτικά του χωριού.

## Παραπομπές


Μπαν Μπο Σανε
Μπαν Μπο Σανε
Φριμπούρ

Το **Φριμπούρ** () ή **Φράιμπουργκ** () είναι πόλη στη δυτική Ελβετία. Πρωτεύουσα του καντόνιου του Φριμπούρ. 

Ο πληθυσμός της πόλης είναι πολυγλωσσικός.58% τους κατοίκους μιλούν γαλλικά, 22% - γερμανικά, 5% - ιταλικά.

Η πόλη βρίσκεται στο νότιοδυτικό τμήμα του ελβετικού οροπέδιου, στις όχθες του ποταμού Ζάνε.
## Αξιοθέατα
Ο καθεδρικός ναός Άγιου Νικολάου χτίστηκε μεταξύ 1283 και 1490 έχει πύργο με υψόμετρο 76 μέτρα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας